turjo4nis/wikipedia-bn-dump-20250701 huggingface dataset:
বুয়ুকশেহির বেলেদিয়ে এরজুরুমস্পোর

বুয়ুকশেহির বেলেদিয়ে এরজুরুমস্পোর (; এছাড়াও বিবি এরজুরুমস্পোর নামে পরিচিত) হচ্ছে এরজুরুম ভিত্তিক একটি তুর্কি পেশাদার ফুটবল ক্লাব। এই ক্লাবটি বর্তমানে তুরস্কের শীর্ষ স্তরের ফুটবল লিগ সুপার লিগে খেলে। এই ক্লাবটি ২০১০ সালে এরজুরুম বুয়ুকশেহির বেলেদিয়েস্পোর হিসেবে প্রতিষ্ঠিত হয়েছে। বিবি এরজুরুমস্পোর তাদের সকল হোম ম্যাচ এরজুরুমের কাজিম কারাবেকির স্টেডিয়ামে খেলে থাকে; যার ধারণক্ষমতা হচ্ছে ২১,৩৭৪। বর্তমানে এই ক্লাবের ম্যানেজারের দায়িত্ব পালন করছেন মেহমেত ওজদিলেক এবং সভাপতির দায়িত্ব পালন করছেন হুসাইন উনেশ। তুর্কি মধ্যমাঠের খেলোয়াড় ইব্রাহিম আকদাক এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, আলানিয়াস্পোর এপর্যন্ত ১টি শিরোপা জয়লাভ করেছে; যেটি হচ্ছে টিএফএফ তৃতীয় লিগ শিরোপা।

অর্জন
 টিএফএফ প্রথম লিগ
প্লে-অফ বিজয়ী: ২০১৭–১৮
 টিএফএফ দ্বিতীয় লিগ 
প্লে-অফ বিজয়ী: ২০১৬–১৭
 টিএফএফ তৃতীয় লিগ 
চ্যাম্পিয়ন: ২০১৫–১৬

তথ্যসূত্র

বহিঃসংযোগ
  

বুয়ুকশেহির বেলেদিয়ে এরজুরুমস্পোর
সুপার লিগের ক্লাব
তুরস্কের ফুটবল ক্লাব
২০১০-এ তুরস্কে প্রতিষ্ঠিত
২০১০-এ প্রতিষ্ঠিত ফুটবল ক্লাব
২০০৫-এ প্রতিষ্ঠিত ফুটবল ক্লাব
ইয়ে ফং

সিও তিয়ান চাই, ইয়ে ফং নামে পরিচিত, (মৃত্যু: সেপ্টেম্বর ১৯৯৫) একজন সিঙ্গাপুরের কৌতুক অভিনেতা। তিনি ছিলেন সিঙ্গাপুরের কৌতুক জুটির অংশ, ওয়াং সা -এর সাথে, যাদের প্রাচ্যের লরেল এবং হার্ডির সাথে মিল রয়েছে। 

ইয়ে প্রায়শই নিউ ওয়ার্ল্ড বিনোদন উদ্যানে এবং ১৯৬০ এবং ১৯৭০ এর দশকে টেলিভিশনে একটি কৌতুক জুটি হিসাবে ওয়াংয়ের সাথে অভিনয় করেছেন। 

দ্য ক্রেজি বাম্পকিন্স- এ তাঁর প্রথম চলচ্চিত্রের ভূমিকায়, ১৯৭৪ সালে ২০ তম এশিয়া প্যাসিফিক ফিল্ম ফেস্টিভ্যালে সেরা কৌতুক অভিনেতার পুরস্কার জিতেছিলেন। 

ইয়ে ১৯৯৫ সালের সেপ্টেম্বরে হার্ট অ্যাটাকের কারণে মারা গেছেন 

স্টার অ্যাওয়ার্ডস ২০০৩ এ, ইয়েকে, ওয়াং-এর সাথে মরণোত্তর ৪০তম বার্ষিকী এভারগ্রিন অ্যাচিভমেন্ট অ্যাওয়ার্ড প্রদান করা হয়েছিল।

তথ্যসূত্র 

১৯৯৫-এ মৃত্যু
সিঙ্গাপুরী টেলিভিশন ব্যক্তিত্ব
থরের হাতুড়ি (কীর্তিস্তম্ভ)

থরের হাতুড়ি  লম্বা পাথর দিয়ে সজ্জিত, ইংরেজি ভাষার বর্ণ 'T' আকৃতির, মানব নির্মিত কীর্তিস্তম্ব। স্তম্ভটি কানাডার কুইবেক প্রদেশের আনগাভা উপদ্বীপে আরনাউড নদীর তীরে অবস্থিত। ১৯৬৪ সালে প্রত্নবিদ থমাস ই. লি এই স্তম্ভটি আবিষ্কার করেন। তিনি ধারণা করেন, স্তম্ভটি ভাইকিংদের তৈরী। তিনি স্তম্ভটিকে নর্স পুরাণের হাতুড়ি ধারী দেবতা থরের প্রসঙ্গ অনুযায়ী 'থরের হাতুড়ি' নাম দেন।

বর্ণনা 
থরের হাতুড়ি তিনটি মূল পাথরের সমন্বয়ে সজ্জিত- উলম্ব মূল ভিত্তি প্রস্তর, উলম্ব পাথরের আড়াআড়ি ভাবে স্থাপিত প্রস্তর এবং শীর্ষ প্রস্তর। দণ্ডায়মান মূল ভিত্তি পাথরটি উচ্চতায়  লম্বা। আড়াআড়ি ভাবে রাখা পাথরটির দৈর্ঘ্য  এবং শীর্ষ প্রস্তরটির দৈর্ঘ্য  সম্পূর্ণ স্তম্ভটি উচ্চতায়  এবং আনুমানিক ওজন প্রায় .

কীর্তিস্তম্ভটি কুইবেকের আনগাভা উপদ্বীপে, পাইন উপসাগরের তীর হতে হতে  মূল ভূখন্ডে আনগাভা সাগরের পশ্চিম তীরের নিকটে আরনাউড নদীর উত্তর তীরে অবস্থিত।

আবিষ্কার 
১৯৬৪ সালে প্রত্নবিদ থমাস ই. লি আনগাভা উপদ্বীপে নৃ-তাত্বিক অভিযান পরিচালনার সময় এই কীর্তিস্তম্ভটি আবিষ্কার করেন। বহু বছর ধরে স্তম্ভটি আরনাউড নদীর তীরে দণ্ডায়মান, স্থানীয় আদিবাসীরা এর নির্মাণ সাল সম্পর্কে অজ্ঞাত ছিল। ইনুইট ঐতিহ্য অনুসারে, ঐ অঞ্চলে ইনুইট আদবাসীদের আগমনের বহু আগে থেকে এই স্তম্ভটি ছিল। থমাস লি স্তম্ভটিতে ইউরোপীয় প্রভাব লক্ষ্য করেন এবং ধারণা করেন আনগাভা অঞ্চলে প্রায় হাজার বছর আগে নর্স বা ভাইকিংদের বসবাস ছিল। থমাস লি স্থম্ভটিকে 'উলম্বভাবে দাঁড়ানো হাতুড়ি' কল্পনা করতেন এবং ভাইকিংদের সম্পর্কযুক্ত 'থরের হাতুড়ি' নামকরণ করেন।

আরো দেখুন 

 ইনুকসুক পয়েন্ট

তত্থ্যসূত্র 

মহাশ্মীয় স্থাপনা
বুরসাস্পোর

বুরসাস্পোর কুলুবু দেরনেগি (, ) হচ্ছে বুরসা ভিত্তিক একটি তুর্কি পেশাদার ফুটবল ক্লাব। এই ক্লাবটি বর্তমানে তুরস্কের শীর্ষ স্তরের ফুটবল লিগ সুপার লিগে খেলে। এই ক্লাবটি ১৯৬৩ সালের ১লা জুন তারিখে প্রতিষ্ঠিত হয়েছে। বুরসাস্পোর তাদের সকল হোম ম্যাচ বুরসার তিমসাহ এরিনায় খেলে থাকে; যার ধারণক্ষমতা হচ্ছে ৪৩,৭৬১। বর্তমানে এই ক্লাবের ম্যানেজারের দায়িত্ব পালন করছেন মুস্তফা এর এবং সভাপতির দায়িত্ব পালন করছেন এরকান কামাত। তুর্কি মধ্যমাঠের খেলোয়াড় ওজের হুরমাচি এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, বুরসাস্পোর এপর্যন্ত ৪টি শিরোপা জয়লাভ করেছে; যার মধ্যে ১টি তুর্কি সুপার লিগ, ২টি টিএফএফ প্রথম লিগ শিরোপা রয়েছে।

অর্জন

ঘরোয়া
 সুপার লিগ
 চ্যাম্পিয়ন (১): ২০০৯–১০
 টিএফএফ প্রথম লিগ
 চ্যাম্পিয়ন (২): ১৯৬৬–৬৭, ২০০৫–০৬

কাপ
 তুর্কি কাপ
 চ্যাম্পিয়ন (১): ১৯৮৫–৮৬
রানার-আপ (৫): ১৯৭১, ১৯৭৪, ১৯৯২, ২০১২, ২০১৫
 তুর্কি সুপার কাপ
রানার-আপ (৩): ১৯৮৬, ২০১০, ২০১৫

তথ্যসূত্র

বহিঃসংযোগ
   

বুরসাস্পোর
সুপার লিগের ক্লাব
তুরস্কের ফুটবল ক্লাব
১৯৬৩-এ তুরস্কে প্রতিষ্ঠিত
১৯৬৩-এ প্রতিষ্ঠিত ফুটবল ক্লাব
বাঁশখালী সমুদ্র সৈকত

বাঁশখালী সমুদ্র সৈকত চট্টগ্রাম জেলার বাঁশখালী উপজেলায় অবস্থিত একটি সমুদ্র সৈকত। এটি বাহারছড়া সমুদ্র সৈকত নামেও পরিচিত। সৈকতটি বালুচরবেষ্টিত সমুদ্র সৈকত। এটিতে দুটি প্রধান পয়েন্ট রয়েছে, একটি কদমরসুল পয়েন্ট এবং অন্যটি খানখানাবাদ পয়েন্ট। সৈকতটির দৈর্ঘ্য ৩৭ কিলোমিটার। কক্সবাজারের পর এটিই বাংলাদেশের ২য় দীর্ঘতম সমুদ্র সৈকত।

অবস্থান 
চট্টগ্রাম শহর থেকে এই সৈকতের দুরত্ব প্রায় ৪০ কিলোমিটার। বাঁশখালী উপজেলার ছনুয়া, গন্ডামারা, সরল, বাহারছড়া, খানখানাবাদ এলাকার উপকূলজুড়ে এই সৈকত অবস্থিত। সৈকতের পশ্চিম দিক জুড়ে পুরোটাই কুতুবদিয়া চ্যানেল। আর কাছেই কুতুবদিয়া দ্বীপ। বাঁশখালীর গুণাগরি বাজার থেকে সরাসরি এই সৈকতে আসা যায়। সাড়ে চারশো বছরের পুরনো বকশি হামিদ মসজিদও এই সৈকত থেকে কয়েক কিলোমিটার দূরে অবস্থিত।

সৈকতের অংশগুলো

কাথরিয়া পয়েন্ট

চট্টগ্রাম শহর থেকে প্রায় ৩১ কিলোমিটার দূরে বাঁশখালী সমুদ্র সৈকতের অন্যতম আকর্ষণীয় স্থান কাথরিয়া পয়েন্ট। এটি সাধারণ সমুদ্র সৈকতের তুলনায় ভিন্ন প্রকৃতির, যা মূলত কাদা মাটির সৈকত বা Clay Beach নামে পরিচিত। সৈকতের চারপাশের প্রাকৃতিক সৌন্দর্য মুগ্ধ করার মতো—পূর্ব পাশে সারি সারি ঝাউগাছ, দক্ষিণে নিবিড় প্যারাবন, আর মাঝখানে সমতল মাঠের মতো বিস্তীর্ণ এলাকা। পর্যটকদের জন্য এখানে কোনো নির্দিষ্ট অবকাঠামো গড়ে না উঠলেও যোগাযোগ ব্যবস্থা ভালো, এবং গাড়ি নিয়ে তীর পর্যন্ত আসা সম্ভব। তবে সৈকতের সৌন্দর্য কিছুটা ম্লান করে দিয়েছে স্থানীয় মৎস্য ব্যবসায়ীদের কাটা খাল। প্রশাসনের নজরদারি থাকা সত্ত্বেও কিছু এলাকায় অনিয়মের অভিযোগ রয়েছে, তবে এখনো কোনো বড় ধরনের নিরাপত্তা সমস্যা দেখা দেয়নি। পর্যটন সম্ভাবনা থাকা সত্ত্বেও যথাযথ উদ্যোগের অভাবে কাথরিয়া পয়েন্ট এখনও বাহারচরা পয়েন্ট এর মতো জনপ্রিয় হয়ে ওঠেনি।

পরিবেশ 

২০০৭ সালে ঘূর্ণিঝড় সিডরের পর সৈকতটিতে ঝাউ গাছ রোপন করা হয়েছে এবং তৈরি হয়েছে ঝাউ বাগান। এই সৈকতে পাওয়া যায় লাল কাঁকড়া। বিশেষ করে সকালে এই কাঁকড়াগুলো বেশি চোখে পড়ে। খুব ভালোভাবে এই সৈকত থেকে সূর্যাস্ত উপভোগ করা যায়। শহর থেকে কিছুটা দূরে হওয়ায় এখানে পর্যটকের সংখ্যা তুলনামূলক কম থাকে। বর্ষায় সৈকতটির প্রশস্ততা কিছুটা কমে যায়।

চিত্রশালা

আরও দেখুন 
 পারকি সমুদ্র সৈকত
 বাংলাদেশের সমুদ্র সৈকতের তালিকা

তথ্যসূত্র 

বাঁশখালী উপজেলা
বাংলাদেশের সমুদ্র সৈকত
সলেই ও

সলেই ও (, উচ্চারণ: ; অর্থ: হে সূর্য) ১৯৭০ সালে নির্মিত একটি মৌরিতানীয়-ফরাসি নাট্য চলচ্চিত্র। এটি রচনা ও পরিচালনা করেছেন মেদ হোন্দো।

প্রেক্ষাপট 
সলেই ও একটি স্বল্প বাজেটের চলচ্চিত্র। এটি নির্মাণে প্রায় চার বছর সময় ব্যয় হয়। এতে একজন কৃষ্ণাঙ্গ অভিবাসীর গল্প তুলে ধরা হয়েছে যিনি "তার গল পূর্বপুরুষদের" সন্ধানে প্যারিসে ঘুরে বেড়াচ্ছেন। এই চলচ্চিত্রে বর্ণ বৈষম্যের নিন্দা করা হয়েছে: অভিবাসীরা মরিয়া হয়ে কাজ এবং থাকার জন্য একটি জায়গা খোঁজেন; কিন্তু এসময় তাদেরকে উদাসীনতা, প্রত্যাখ্যান এবং অপমানের মুখোমুখি হতে হয়।

চলচ্চিত্রটির নামকরণ করা হয়েছে একটি ওয়েস্ট ইন্ডিয় গান অনুসারে। গানটিতে ডাহোমি (বর্তমানে বেনিনের অন্তর্গত) অঞ্চলের যেসব কৃষ্ণাঙ্গ অধিবাসীদের ক্যারিবীয় অঞ্চলে দাস হিসেবে নিয়ে যাওয়া হয়েছিল, তাদের দুঃখগাথা বর্ণনা করা হয়েছে।

কুশীলব 
 রবার্ট লিয়েন্সল— দর্শনার্থী হিসাবে
 থো লেজিটিমাস— আফ্রিকান মেয়ে হিসেবে
 গ্যাব্রিয়েল গ্লিস্যান্ড
 বার্নার্ড ফ্রেসন— বন্ধু হিসেবে
 ইয়ান ব্যারি— শ্বেতাঙ্গ মেয়ে হিসেবে
 গ্রেগ জার্মেইন
 আরমান্ড মেফ্রে
 মেদ হোন্দো— কথক হিসেবে

মুক্তি ও প্রতিক্রিয়া 
১৯৭০ সালের কান চলচ্চিত্র উৎসবে আন্তর্জাতিক সমালোচক সপ্তাহে চলচ্চিত্রটি প্রদর্শিত হয় এবং এটি সমালোচকদের কাছে প্রশংসিত হয়। এটি ১৯৭০ লোকার্নো আন্তর্জাতিক চলচ্চিত্র উৎসবে এটি গোল্ডেন লেপার্ড পুরস্কার অর্জন করে।

ফ্যামিলি গাইড টু মুভিজ অন ভিডিওতে হেনরি হার্ক্স লিখেছেন যে, চলচ্চিত্রটির আয়রনিক হিউমার এবং প্রাণবন্ত সঙ্গীতের ব্যবহার, কৃষ্ণাঙ্গ শ্রমিকদের দুর্দশা দেখে সম্পূর্ণভাবে বিষণ্ণ হয়ে যাওয়া থেকে মুক্তি দেয়।

দ্য নিউ ইয়র্কার ম্যাগাজিনে রিচার্ড ব্রডি লিখেছেন যে, "ফ্রান্সের শ্বেতাঙ্গ জনগোষ্ঠীর সাথে বন্ধুত্ব করে চলচ্চিত্রটির প্রধান চরিত্র তাদের সহানুভূতি ও অন্যমনস্কতা লাভ করে। সেইসাথে তার নিজেকে বিচ্ছিন্ন মনে করা ও হীনম্মন্যতা তার মাঝে পরিচয় সংকটের জন্ম দেয়। হোন্দো তার নির্মাণশৈলীর মাধ্যমে নায়কের অভিজ্ঞতার চূড়ান্ত প্রতিফলন চিত্রায়িত করেছেন।"

আরও দেখুন 
 আদম (২০১৯-এর চলচ্চিত্র)
 আকাশা (২০১৮-এর চলচ্চিত্র)

তথ্যসূত্র

বহিঃসংযোগ  

ফরাসি ভাষার চলচ্চিত্র
বর্ণবাদ সম্পর্কে চলচ্চিত্র
১৯৭০-এর চলচ্চিত্র
ফ্রান্সের পটভূমিতে চলচ্চিত্র
ফরাসি সাদাকালো চলচ্চিত্র
ফরাসি নাট্য চলচ্চিত্র
আকপাটোক দ্বীপ

আকপাটক দ্বীপ কানাডার নুনাভুট প্রদেশের কিকিকটালুক অঞ্চলের উত্তরমেরু দ্বীপপুঞ্জে একটি জনমানবহীন দ্বীপ।এটি কুইবেক প্রদেশের উত্তর তীরবর্তী আনগাভা সাগরের সবচেয়ে বড় দ্বীপ। দ্বীপটির নাম 'আকপাট' নামের এক প্রজাতির পুরু চঞ্চু বিশিষ্ট হাঁস(Uria lomvia)-এর নাম অনুসারে নামকরণ করা হয়েছে। এই হাঁসগুলি দ্বীপের উপকূল বেষ্টিত বিভিন্ন চুনাপাথরে প্রান্তগুলিতে বাস করে।

ভূগোল 

আকপাটক দ্বীপের আয়তন । দ্বীপটির বহির্দিকের ভূমি উপকূল সমুদ্র পৃষ্ট হতে  উঁচু। এর উপকূলবর্তী উচুভূমি অনেকগুলি খাড়া ও সরু নদী খাত দিয়ে বিভক্ত। এই খাতগুলি দিয়ে দ্বীপের মধ্যাঞ্চলের  প্রস্থ ও  দৈর্ঘ্য বিশিষ্ট সমতল উপত্যাকায় যাওয়া যায়।

জীববৈচিত্র 

আকপাটক দ্বীপ আন্তর্জাতিক জীববিজ্ঞান প্রকল্পের আওতাধীন অঞ্চল। এটি কানাডার গুরুত্বপূর্ণ পক্ষি বসতি এবং একই সাথে পরিযায়ী পাখির প্রধান স্থল বসতি অঞ্চল। পুরুচঞ্চু বিশিষ্ট মুর হাঁস ছাড়াও এই দ্বীপে কালো গালিমট ও পেরেগ্রিন বাজপাখির প্রজাতি দেখা যায়। এছাড়াও দ্বীপটি মেরু ভালুক, সীল ও সিন্ধুঘোটকদের সাধারণ বাসস্থান।

ইতিহাস 
আকপাটক দ্বীপের দক্ষিণ প্রান্তে এস্কিমো উপজাতি ডরসেট বসতির অবশিষ্ঠাংশ আছে। ১৯০০ সালের সময়ে দ্বিপটির বাসিন্দাদের ব্যাপকহারে নরমাংশ ভক্ষণের অভ্যাসের জন্য পরিচিত ছিল, ১৯০০ সালের দিকে দ্বীপটির বাসিন্দাদের মূল ভুখন্ডে সরিয়ে আনার পর এই নরমাংস আহারের সমাপ্তি ঘটে। দ্বীপটিতে মাথার খুলি এবং মানুষের দেহাবশেষের খবর পাওয়া গেছে, তবে খবরের যথার্থতা প্রশ্নবিদ্ধ। ১৯৭১ সালের জুলাই মাসে দ্বিপটিতে তৈল উত্তোলনের জন্য পরীক্ষামূলক কূপ স্থাপন করা হয়েছিল। বর্তমানে কয়েকটি পরিত্যক্ত আশ্রয়কেন্দ্র এবং জরাজীর্ণ সরঞ্জাম ছাড়া কোন মানব নির্মিত বসতি নেই।

তথ্যসূত্র

বহিঃসংযোগ 

 টপোরামায় আকপাটোক দ্বীপ
 ইউএসজিএস-এর ভূউপগ্রহ চিত্র
 

কানাডার জনশূন্য দ্বীপ
দ্য ডংকি কিং

দ্য ডংকি কিং () হল একটি পাকিস্তানি কম্পিউটার অ্যানিমেটেড কৌতুক চলচ্চিত্র যা আজিজ জিন্দানী দ্বারা পরিচালিত।এটি ২০১৮ সালে মুক্তি পায়।

এটি বর্তমানে পাকিস্তানের সর্বোচ্চ আয় করা এনিমেটেড পূর্ণদৈর্ঘ্য চলচ্চিত্র।

পটভূমি 
ম্যাঙ্গু হলো এক তুচ্ছ গাধা ধোবি যিনি বিখ্যাত এবং সম্পদশালী হওয়ার স্বপ্ন দেখেন।যদিও তার চাচা, পালোয়ান চাচা তার স্বপ্নগুলিকে নিরুৎসাহিত করেন, তার বাবা চাঙ্গুর আত্মা প্রায়শই তাকে স্বপ্ন দেখতে থাকতে বলেছিলেন।মাঙ্গুর জমিতে অভিজাত বড় বিড়ালরা দখল করে।জনসাধারণের দ্বারা প্রায়শই এটির প্রতিবাদ করা হয়, কিন্তু সব বিফলে যায়।তার দ্বারা ধৌত করা কাপড় ফেরত দেওয়ার জন্য, ম্যাঙ্গু দুর্গে প্রবেশ করে এবং কূটকৌশল জ্যেষ্ঠ উপদেষ্টা, মিস ফিটনার সাথে তার দেখা হয়।এদিকে বৃদ্ধ রাজা বাদশা খান ফিতনার কাছে জানিয়েছেন যে তিনি তার ক্ষমতা অদক্ষ ও আত্ম-নিমগ্ন সন্তান শাহজাদা খানের কাছে স্থানান্তর করতে চান। ফিটনা প্রচারের মাধ্যমে পশুদের বিরুদ্ধে প্রভাব ফেলল যে, রাজা 'গণতন্ত্রের' সিদ্ধান্ত নিয়েছিলেন, সে কেউ ভেবেছিলেন শাহজাদার পক্ষে দাঁড়াতে পারবেন না।

ফিটনা এবং তার দলগুলি উপযুক্ত প্রার্থীর জন্য নিরর্থকভাবে সন্ধান করে। সে ভাবলো যে তুচ্ছ গাধা ম্যাঙ্গুর উপর সে সহজেই প্রভাব ফেলতে পারবে। তাই সে ম্যাঙ্গুকে নির্বাচনের জন্য বেছে নেয়। ম্যাঙ্গু তার বাবার কথা ভেবে ফিটনার মতে সমর্থন জানায়।ম্যাঙ্গু এবং সাহজাদার মধ্যে ব্যাপক প্রতিযোগিতা হয়েছিল।

কণ্ঠস্বরে 

 আফজাল খান ম্যাঙ্গু হিসেবে
 হিনা দিলপাজির মিস ফিটনা হিসেবে
 গোলাম মহিউদ্দিন বাদশাহ খান হিসেবে
 আদিল হাসমি শাহজাদা খান হিসেবে
 ফয়সাল কুরেশি
 সালমান সাকিব রঙ্গিলা হিসেবে
 জাওয়েদ শেখ চাঙ্গু হিসেবে
 ইসমাইল তারা পালোয়ান চাচা হিসেবে
 সাফাত আলি রোনাল্ড ক্রাম্প হিসেবে
 ইরফান খুসাত জাম্বুরা, একটি শিম্পাঞ্জি এবং রাফতার একটি কচ্ছপ হিসেবে
 সাব্বির জান সরদার চাচা হিসেবে

তথ্যসূত্র 

২০১৮-এর চলচ্চিত্র
পাকিস্তানি চলচ্চিত্র
অ্যানিমেটেড চলচ্চিত্র
জিও ফিল্মসের চলচ্চিত্র
থামি সোলকিল

থামি লুঙ্গিসা সোলকিল (; জন্ম: ৯ অক্টোবর, ১৯৮০) কেপ প্রদেশের কেপ টাউন এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ২০০০-এর দশকের মাঝামাঝি সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে কেপ কোবরাস, লায়ন্স ও ওয়েস্টার্ন প্রভিন্স দলের প্রতিনিধিত্ব করেন থামি সোলকিল। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ের পাশাপাশি ডানহাতে অফ স্পিন বোলিংয়ে পারদর্শী ছিলেন।

প্রথম-শ্রেণীর ক্রিকেট 
কেপ টাউনের পাইনল্যান্ডস হাই স্কুলে অধ্যয়ন করেছেন তিনি। ক্রিকেটের পাশাপাশি হকি খেলায় দক্ষতা প্রদর্শন করেছেন। আন্তর্জাতিক পর্যায়ে দক্ষিণ আফ্রিকার পক্ষে হকি খেলেন ও শৈশবকালে ফুটবল খেলতেন তিনি। ১৯৯৯ সাল থেকে ২০১৫ সাল পর্যন্ত থামি সোলকিলের প্রথম-শ্রেণীর খেলোয়াড়ী জীবন চলমান ছিল।

কেপ কোবরাসের পক্ষে নিয়মিতভাবে প্রথম-শ্রেণীর ক্রিকেট খেলায় অংশ নিতেন ও দলের অধিনায়কের দায়িত্বে ছিলেন। পরবর্তীতে, রায়ান ক্যানিংয়ের কাছে স্থানচ্যূত হন। ফলশ্রুতিতে, ২০০৯-১০ মৌসুমের শুরুতে জোহেন্সবার্গে চলে যান। সেখানে হাইভেল্ড লায়ন্সের পক্ষে খেলার জন্যে চুক্তিবদ্ধ হন। ঐ মৌসুমে তিনি তার নিজস্ব দ্বিতীয় প্রথম-শ্রেণীর শতরানের ইনিংস খেলেন। এ পর্যায়ে নিজের ব্যক্তিগত সংগ্রহকে অপরাজিত ১৫১ রানে নিয়ে যান। ইস্ট লন্ডনের বাফেলো পার্কে ওয়ারিয়র্সের বিপক্ষে ঐ খেলাটি ড্রয়ে পরিণত হয়েছিল। ষষ্ঠ উইকেট জুটিতে স্টিফেন কুকের সাথে ৩৬৫ রান সংগ্রহ করেন। এ সংগ্রহটি দক্ষিণ আফ্রিকান রেকর্ডবিশেষ ও স্টিফেন কুক রেকর্ডসংখ্যক ৩৯০ রান তুলেছিলেন।

আন্তর্জাতিক ক্রিকেট 
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন থামি সোলকিল। ২০ নভেম্বর, ২০০৪ তারিখে কানপুরে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। ১৭ ডিসেম্বর, ২০০৪ তারিখে পোর্ট এলিজাবেথে সফরকারী ইংল্যান্ড দলের বিপক্ষে সর্বশেষ টেস্টে অংশ নেন তিনি। তাকে কোন ওডিআইয়ে অংশগ্রহণ করার সুযোগ দেয়া হয়নি।

১১ জুলাই, ২০১২ তারিখে থামি সোলকিলকে ইংল্যান্ডের বিপক্ষে টেস্ট সিরিজ খেলার উদ্দেশ্যে দক্ষিণ আফ্রিকার সদস্যরূপে অন্তর্ভুক্ত করা হয়।

নিষেধাজ্ঞা লাভ 
২০১৫ সালে বেশ কয়েকটি খেলায় পাতানো খেলায় অংশগ্রহণের অভিযোগে ৮ আগস্ট, ২০১৬ তারিখে তাকে ১২ বছরের জন্যে খেলায় নিষেধাজ্ঞা আরোপ করা হয়। এছাড়াও, জিন সিমসকে ৭ বছর, ইতি এমভালাতিকে ১০ বছর, লনয়াবো সতসবেকে ৮ বছর ও পুমেলেলা ম্যাটশিকিকে ১০ বছরের জন্যে একই অভিযোগে ক্রিকেট সাউথ আফ্রিকা (সিএসএ) কর্তৃপক্ষ নিষিদ্ধ ঘোষণা করে।

তথ্যসূত্র

আরও দেখুন 
 অ্যালেন ডসন
 কেপলার ওয়েসেলস
 দক্ষিণ আফ্রিকান টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা
 আন্তর্জাতিক ক্রিকেটে অংশগ্রহণকারী পরিবারের তালিকা
 দক্ষিণ আফ্রিকা জাতীয় ক্রিকেট দলের অধিনায়কদের তালিকা

বহিঃসংযোগ 
 
 

১৯৮০-এ জন্ম
জীবিত ব্যক্তি
ওয়েস্টার্ন প্রভিন্সের ক্রিকেটার
কেপ কোবরাজের ক্রিকেটার
কেপ টাউন থেকে আগত ক্রিকেটার
দক্ষিণ আফ্রিকান ক্রিকেটার
দক্ষিণ আফ্রিকার টেস্ট ক্রিকেটার
দুর্নীতির অভিযোগে নিষিদ্ধঘোষিত ক্রিকেটার
নিষিদ্ধ ক্রীড়াবিদ
বোল্যান্ডের ক্রিকেটার
উইকেট-রক্ষক
জুমা মসজিদ (ডারবান)

জুমা মসজিদ () হলো দক্ষিণ আফ্রিকার ডারবান, কেওয়াজুলু নেথাল-এ অবস্থিত একটি মসজিদ। এটি গ্রে স্ট্রিট মসজিদ নামেও পরিচিত। মসজিদটি ডারবানের মুসলিমদের আধ্যাত্মিক কেন্দ্র হিসেবে প্রতিনিধিত্ব করে।

ইতিহাস ও উৎপত্তি 
১৮৮১ সালের আগস্ট মাসে, একটি মসজিদ নির্মাণের জন্য কে. মুনসেমির কাছ থেকে গ্রে স্ট্রিটে (বর্তমানে ড. ইউসুফ দাদু স্ট্রিট হিসেবে পরিচিত) আবুবেকার আমোদ ঝাভেরি এবং হাজী মোহাম্মদ ১১৫ ইউরোতে একটি জমি কিনেছিলেন। একটি ছোট ইট এবং মর্টার কাঠামো জমিটিতে দাঁড়িয়ে ছিল যা পরবর্তীতে মসজিদে রূপান্তরিত হয়।

১৮৮৪ সালের ফেব্রুয়ারিতে আবুবেকার মসজিদের পাশের জমিটি ক্রয় করেন যাতে এর আরও সম্প্রসারণ করা যায়। ১৮৮৯ সালে হাজী মাহমেদ দাদা, মুসল্লি সংখ্যা বৃদ্ধি পাওয়ার কারণে মসজিদ সংলগ্ন আরও জমি ক্রয় করেছিলেন। মসজিদটির দুটি মিনারের প্রথমটি ১৯০৪ সালে নির্মিত হয়েছিলো। একই সময়ে মসজিদটির পাশে দুটি দোকান নির্মাণ করা হয় যাতে মসজিদটির রক্ষণাবেক্ষণের জন্য অর্থ সরবরাহ করা যায়। ১৯০৫ সালে মসজিদের দ্বিতীয় মিনারটি এবং ভ্রমণকারীদের ব্যবহারের জন্য মসজিদের পিছনে কয়েকটি কক্ষ, টয়লেট ও গোসলখানা নির্মিত হয়েছিলো। মুয়াযযিনের জন্যও কক্ষ নির্মিত হয়েছিলো।

এই মিনারগুলো সেই সময় ডারবান শহরের সবচেয়ে উঁচু দুটি কাঠামো ছিল। ১৯২৭ সালে মসজিদটি পুনরায় নির্মাণ করা হয়েছিলো। ১৯৪৩ সালে উইলিয়াম ব্রুস বার্বুরও ভবনটির নকশায় অবদান রেখেছিলেন। ভবনটি ইসলামি সজ্জা এবং স্বদেশীয় শৈলীর একটি অনন্য মিশ্রণ।

১৯৪৩ সালে মসজিদটিতে আরও সম্প্রসারণ ও পরিবর্তন করা হয়েছিলো। আজ মসজিদ ভবনটি একটি বৃহৎ প্লাস্টারযুক্ত কাঠামো যা বিভিন্ন স্থাপত্যশৈলীর মিশ্রণে বৈশিষ্ট্যপূর্ণ। একটি ব্রিজ পার্শ্ববর্তী মেয়েদের স্কুল থেকে মসজিদের ছাদ পর্যন্ত বিস্তৃত ছিল। উৎসবের সময় প্রার্থনার জন্য ব্যবহৃত সমতল ছাদটি স্কুলের খেলার মাঠ হিসেবে ব্যবহৃত হয়। মসজিদটির স্থাপত্যশৈলী মূলত জ্যামিতিক। জানালা এবং খিলানযুক্ত দরজা এই জ্যামিতিক নকশাকেই প্রাধান্য দেয়। ১৯৭০-এর দশকের শেষভাগ পর্যন্ত মসজিদটি দক্ষিণ গোলার্ধের বৃহত্তম মসজিদ হিসাবে মর্যাদা পেয়েছিলো।

গ্যালারি

আরও দেখুন 
 ইসলামি স্থাপত্য
 মসজিদের তালিকা
 আফ্রিকার মসজিদের তালিকা
 মিডর‌্যান্ড

তথ্যসূত্র

বহিঃসংযোগ 
জুমা মসজিদ ভ্রমণ করুন

দক্ষিণ আফ্রিকার মসজিদ
১৯৩০-এ সম্পন্ন মসজিদ
২০শ শতাব্দীর দক্ষিণ আফ্রিকার মসজিদ
লাগু কেনাঙ্গান

লাগু কেনাঙ্গান () এল ইনাতা আদালাহ রচিত ও পরিচালিত ১৯৫৩ সালের ইন্দোনেশিয় চলচ্চিত্র। জামালুদ্দিন মালিক, পেরসারি ফিল্ম কর্পোরেশনের ব্যানারে চলচ্চিত্রটি প্রযোজনা করেছিলেন। চলচ্চিত্রটি একজন সঙ্গীত পরিচালকের সাথে তার স্ত্রীর পারিবারিক কলহের পটভূমিতে নির্মিত হয়েছিল। তিতিয়েন সুমারনি ও আচমাদ নাংচিক আলকাফ মুখ্য ভূমিকায় অভিনয় করেন।

গল্পসূত্র 
সঙ্গীত পরিচালক সুপর্দি ও তার স্ত্রী সুর্জতি'র দুই সন্তান জানতি ও জানতো'কে নিয়ে ছোট পরিবার। সন্তানরা ঘুমিয়ে গেলে সুপর্দি রাতে তার সুরারোপের কাজ করেন। বেশি রাত করে সঙ্গীত নিয়ে ব্যস্ত থাকায় সুপর্দির সাথে সুর্জাতির প্রায়ই ঝগড়া হয়। এই পারিবারিক কলহ একসময় চূড়ান্ত পর্যায়ে পৌছায়, সুর্জাতি জানতিকে নিয়ে বাড়ি ছেড়ে চলে যান। দীর্ঘসময় আলাদা থাকার ফলে তারা বিবাহ বিচ্ছেদের সিদ্ধান্ত নেয়। তাদের বাবা-মা'য়ের চেষ্টায় সুপর্দি ও সুর্জতি আবার একত্রিত হন।

শ্রেষ্ঠাংশে

প্রযোজনা 
পেরসারি ফিল্ম কর্পোরেশনের পক্ষে জামালুদ্দিন মালিক লাগু কেনাঙ্গান  প্রযোজনা করেছিলেন। চলচ্চিত্রটি পেরসারি ফিল্ম কর্পোরেশনের বাণিজ্যিক চলচ্চিত্রের লম্বা তালিকার প্রথম দিকের চলচ্চিত্র, যা ১৯৫০ সালে সেদাপ মালাম  মুক্তির মাধ্যমে শুরু হয়েছিল। এল ইনাতা আদালাহ এই সাদা-কালো চলচ্চিত্রের চিত্রনাট্য লিখেছিলেন। তিনি পেরসারি ফিল্মের প্রতিদ্বন্দ্বী বানটেং ফিল্ম সংস্থার হয়ে পাহিত-পাহিত মানিস নামের একটি চলচ্চিত্র পরিচালনা শেষে পেরসারি ফিল্মে যোগদেন এবং লাগু কেনাঙ্গানের চিত্রনাট্য রচনা ও পরিচালনা করেন।

মুক্তি 
লাগু কেনাঙ্গান অনূর্ধ্ব-১৩ বছর বয়সী দর্শকদের জন্য ১৯৫৩ সালে প্রদর্শনীর অনুমোদন পায়। ১৪ আগস্ট জাকার্তার রিভোলি থিয়েটারে চলচ্চিত্রটি প্রদর্শনীর খবর প্রকাশিত হয়েছিল। সেসময় একযোগে দেশব্যাপী চলচ্চিত্র মুক্তি দেয়া হতোনা। জাকার্তায় মুক্তির পর, ৭ নভেম্বর চলচ্চিত্রটি পূর্ব জাভা'র মালাং শহরে এট্রিয়াম থিয়েটারে প্রদর্শনের জন্য পৌছানো হয়। এট্রিয়াম থিয়েটারে প্রদর্শনের প্রচারপত্রে চলচ্চিত্রটিকে "মনোমুগ্ধকর, বিরহময়, মজার এবং সুরেলা গানে পূর্ণ" হিসেবে বিজ্ঞাপিত করা হয়েছিল। ১৯৫৫ সালের আগস্ট মাসের শেষ সপ্তাহ পর্যন্ত লাগু কেনাঙ্গানের প্রদর্শনী চলে।

তথ্যসূত্র

গ্রন্থপঞ্জি

বহিঃসংযোগ 

 

ইন্দোনেশীয় চলচ্চিত্র
১৯৫৩-এর চলচ্চিত্র
সাদাকালো চলচ্চিত্র
ফিলিস্তিনে অবস্থিত কূটনৈতিক মিশনের তালিকা

এটি ফিলিস্তিনে অবস্থিত কূটনৈতিক মিশনসমূহের একটি তালিকা, যারাফিলিস্তিনের জাতীয় কর্তৃপক্ষ (পিএনএ) বা ফিলিস্তিন রাষ্ট্রকে স্বীকৃত দিয়ে থাকে। ইসরায়েল যেহেতু ফিলিস্তিনের বেশিরভাগ অঞ্চলকে ফিলিস্তিন রাজ্য গঠন হিসাবে নিয়ন্ত্রণ করে, তাই বেশিরভাগ মিশনকে সরকারীভাবে প্রতিনিধি অফিস হিসাবে অভিহিত করা হয় কারণ ইসরায়েল ফিলিস্তিন রাষ্ট্রকে কোন স্বীকৃতি দেয়নি, যদিও এটি ইসরায়েলের অফিশিয়াল তথ্যের বাইরের তালিকা।

ফিলিস্তিনে বা পিএনএ-তে বেশিরভাগ কূটনৈতিক মিশন রামাল্লায় অবস্থিত, যদিও কয়েকটি দেশ গাজায় অফিস পরিচালনা করে। ফিলিস্তিনের জাতীয় কর্তৃপক্ষের কাছে ১৬ টি অতিরিক্ত মিশন এবং বৈৎলেহম ও জেরুজালেমে ১৭ টি কনস্যুলেট সহ বর্তমানে রামাল্লাহ ও গাজায় ২৬ টি কূটনৈতিক মিশন রয়েছে। ফিলিস্তিনের বাইরে ৩৫ টির মিশন অনুমোদিত বা স্বীকৃত আছে।

কূটনৈতিক মিশনসমূহ 
বিশেষভাবে উল্লেখ করা না হলে শুধুমাত্র রামাল্লার বাসিন্দা।

মিশনগুলি কেবল পিএলও বা পিএনএর কাছে অনুমোদিত

কনস্যুলেট সেবা 
বেথলেহেম

 
 
 
 
 
 
 
 

জেরুজালেম

অনাবাসী মিশন 
বিশেষভাবে উল্লেখ না করা থাকলে মিশরের কায়রোতে বাসিন্দা

অন্যান্য লেখা 

  (রাষ্ট্রীয় অফিস)
  (প্রযুক্তিগত সহায়তা অফিস)
  (বেশ কয়েকটি সংস্থা, ইউএনআরডাব্লুএ)

আরও দেখুন 

 জেরুজালেমে কনস্যুলেট জেনারেলের তালিকা
 প্যালেস্টাইনের কূটনৈতিক মিশনের তালিকা
 প্যালেস্তিনের বৈদেশিক সম্পর্ক

তথ্যসূত্র

বহিঃসংযোগ 

 প্যালেস্টাইনে বিদেশী মিশনসমূহ
 ফিলিস্তিনের রামাল্লায় বিদেশী মিশনসমূহ

গ্রহীতা দেশ অনুযায়ী কূটনৈতিক মিশনের তালিকা
ফিলিস্তিন সম্পর্কিত তালিকা
কূটনৈতিক মিশন
আল বাইত স্টেডিয়াম

আল বাইত স্টেডিয়াম () হল একটি ফুটবল মাঠ, যা কাতারের আল খুর এলাকায় ২০২২ ফিফা বিশ্বকাপের জন্য নির্মাণ করা হয়েছে।
স্টেডিয়ামটির নির্মাণ কাজ সালিনি এবং কিমোলাই ঠিকাদারী প্রতিষ্ঠানের হাতে ন্যস্ত করা হয়েছিল ২০১৫ সালে। ২০২০ সালের জানুয়ারিতে, স্টেডিয়ামটির, পরিবেশ বান্ধব ডিজাইন, নির্মাণ ব্যবস্থাপনা এবং শক্তির কার্যক্ষমতা কারণে স্থায়িত্ব সনদ লাভ করে।

পরিকল্পনা 
স্টেডিয়ামটি তৈরি করা হয় ঝিনুকের প্রত্যাকৃতি দিয়ে, সকল দর্শকের জন্য উপড়ে ছাদ বিশিষ্ট বসার জায়গা থাকবে। অসংখ্য যোগাযোগ পদ্ধতির সাথে সম্পৃক্ত থাকবে, বাহিরের পার্কিংগুলোতে প্রায় ৬,০০০ গাড়ী, ৩৫০টি বাস, এবং চলাচলরত আরো ৩৫০টি বাস/শ্যাটলকে ধারণ করার ক্ষমতা রাখে। সেই সাথে ১,০০০ ট্যাক্সি ও ওয়াটার ট্যাক্সি ধারণ করতে পারবে। মাঠটি শুরু হবে প্রায় ৬০,০০০ বিশ্বকাপ দর্শক ফলোয়ারকে নিয়ে, এছাড়াও থাকছে সংবাদকর্মীদের জন্য ১০০০ আসন। স্টেডিয়ামটি গ্লোবাল স্থায়িত্ব পর্যালোচনা পদ্ধতির কাছ থেকে ডিজাইন ও নির্মাণে পরিবেশ বান্ধব নির্মাণ কাজের জন্য ঠিকাদারী সংস্থাকে অনেকগুলো সনদ লাভ করে।

স্টেডিয়ামটিতে অনেকগুলো হোটেল, রুম (যেখানে থাকবে মাঠের ফুটবল খেলা দেখার জন্য বেলকনি) অন্তর্ভুক্ত র‍য়েছে।

তথ্যসূত্র

বহিঃসংযোগ 
 আল বাইত স্টেডিয়ামরে প্রকল্প 

২০২২ ফিফা বিশ্বকাপের স্টেডিয়াম
কাতারের ফুটবল মাঠ
কাতারের ভবন ও স্থাপনা
২০২১-এ সম্পন্ন ক্রীড়া মাঠ
২০৩০ এশিয়ান গেমসের মাঠ
তালগাছ (কবিতা)

তালগাছ হলো রবীন্দ্রনাথ ঠাকুর রচিত একটি বিখ্যাত বাংলা কবিতা। এটি শিশু ভোলানাথ কাব্যগ্রন্থের অন্তর্ভুক্ত। রবীন্দ্রনাথ বিশেষত ছোটদের জন্য এটি লিখেন। এতে ২৪টি ছন্দময় পঙক্তি রয়েছে। কবিতাটি মূলত তালগাছের ওপর উপজীব্য করে রচিত।

তথ্যসূত্র

বহিঃসংযোগ 
 rabindra-rachanabali.nltr.org

কবিতা
রবীন্দ্রনাথ ঠাকুরের কবিতা
আটপাড়া থানা

আটপাড়া থানা বাংলাদেশের নেত্রকোণা জেলার অন্তর্গত আটপাড়া উপজেলার একটি থানা।

প্রতিষ্ঠাকাল 
১৯১৭ সালের ২১ আগস্ট আটপাড়া থানা প্রতিষ্ঠিত হয়।

প্রশাসনিক এলাকাসমূহ 
আটপাড়া উপজেলার ৭টি ইউনিয়নের প্রশাসনিক কার্যক্রম আটপাড়া থানার আওতাধীন।

ইউনিয়নসমূহ:
 ১নং স্বরমুশিয়া
 ২নং শুনই
 ৩নং লুনেশ্বর
 ৪নং বানিয়াজান
 ৫নং তেলিগাতী
 ৬নং দুওজ
 ৭নং সুখারী

আরও দেখুন 
 আটপাড়া উপজেলা
 নেত্রকোণা জেলা

তথ্যসূত্র

বহিঃসংযোগ 

নেত্রকোণা জেলার থানা
আটপাড়া উপজেলা